รัฐบาลไทย-ข่าวทำเนียบรัฐบาล-“สุริยะ” สั่ง กรอ. เดินหน้าพัฒนาและยกระดับผู้รับบำบัดกำจัดของเสียอันตรายภาคอุตสาหกรรม
วันอังคารที่ 28 กันยายน 2564
“สุริยะ” สั่ง กรอ. เดินหน้าพัฒนาและยกระดับผู้รับบําบัดกําจัดของเสียอันตรายภาคอุตสาหกรรม
นโยบายส่งเสริมการจัดการของเสียที่เกิดจากภาคอุตสาหกรรมให้มีประสิทธิภาพ ดันผู้ประกอบการน้ําดีเข้าสู่ระบบอนุญาตอัตโนมัติ (AI) หวังสร้างมาตรฐานการปฏิบัติงานที่ดีแก่ผู้รับบําบัดและกําจัดของเสีย
สุริยะ สั่งการกรมโรงงานอุตสาหกรรมเดินหน้านโยบายส่งเสริมการจัดการของเสียที่เกิดจาก ภาคอุตสาหกรรมให้มีประสิทธิภาพ ดันผู้ประกอบการน้ําดีเข้าสู่ระบบอนุญาตอัตโนมัติ (AI) หวังสร้างมาตรฐานการปฏิบัติงานที่ดีแก่ผู้รับบําบัดและกําจัดของเสีย เพื่อเป็นแรงผลักดันให้ภาคอุตสาหกรรมก้าว ไปสู่การพัฒนาและสร้างจิตสํานึกในการรักษาสิ่งแวดล้อม
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม (รวอ.) เปิดเผยว่า ได้สั่งการให้
กรมโรงงานอุตสาหกรรมเร่งดําเนินการพัฒนามาตรฐานการจัดการหรือการให้บริการกําจัดและบําบัดสิ่งปฏิกูลของผู้ให้บริการให้ได้มาตรฐานตามหลักวิชาการและถูกต้องตามกฎหมายได้อย่างเหมาะสมมากที่สุด และสร้าง จิตสํานึกในการรักษาสิ่งแวดล้อม โดยผลักดันให้ผู้ประกอบการเข้าสู่ระบบอนุญาตอัตโนมัติ (AI) ซึ่งการ ดําเนินการดังกล่าวเป็นการยกระดับการทํางานของกระทรวงอุตสาหกรรมที่จะขับเคลื่อนประเทศเข้าสู่ความ เป็น Digital Government ตามนโยบาย Thailand 4.0 ของรัฐบาล สอดรับกับแผนพัฒนาเศรษฐกิจและสังคม แห่งชาติฉบับที่ 12 ยุทธศาสตร์ที่ 4 การเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน
ด้านนายประกอบ วิวิธจินดา อธิบดีกรมโรงงานอุตสาหกรรม (อรอ.) กล่าวว่า กรมโรงงานอุตสาหกรรมได้ดําเนินโครงการพัฒนาและยกระดับผู้ประกอบการจัดการของเสียอันตรายภาคอุตสาหกรรม โดยดําเนินการอย่างต่อเนื่องมาตั้งแต่ปี 2553 และในปีงบประมาณ 2564 มีโรงงานเข้าร่วมโครงการฯ จํานวนทั้งสิ้น 34 โรงงาน โดยโรงงานที่เข้าร่วมโครงการฯ จะต้องผ่านการอบรมเชิงปฏิบัติการพร้อมทั้งดําเนินการไปควบคู่ กับให้คําปรึกษา และเข้ารับการตรวจประเมินโรงงานเพื่อยกระดับการปฏิบัติงานให้สอดคล้องกับเกณฑ์ มาตรฐานการปฏิบัติงานที่ดี ซึ่งจําแนกเป็น 2 กลุ่ม ได้แก่กลุ่มมาตรฐานการปฏิบัติงานที่ดีทั่วไปและกลุ่ม มาตรฐานเฉพาะสําหรับการเข้าสู่ระบบอนุญาตอัตโนมัติโดยความเห็นชอบของกรมโรงงานอุตสาหกรรม ผลสําเร็จของการดําเนินงาน มีโรงงานที่ได้รับรางวัลมาตรฐานโรงงานจัดการกากอุตสาหกรรม จํานวน 25 โรงงาน แบ่งเป็นรางวัลระดับ Gold Plus จํานวน 1 โรงงาน เหรียญทอง จํานวน 20 โรงงาน เหรียญเงิน จํานวน 2 โรงงาน และเหรียญทองแดง จํานวน 2 โรงงาน กรอ. จึงจัดพิธีมอบรางวัลมาตรฐานโรงงานจัดการกากอุตสาหกรรม ประจําปี 2564 ขึ้นผ่านสื่ออิเล็กทรอนิกส์ (Video Conference) เมื่อวันอังคารที่ 21 กันยายน 2564 เพื่อแสดงถึงความมุ่งมั่นและความร่วมมือระหว่างภาครัฐและเอกชนในการร่วมกันบริหารจัดการของเสียอย่าง ยั่งยืนต่อไป
“โครงการพัฒนาและยกระดับผู้ประกอบการจัดการของเสียอันตรายภาคอุตสาหกรรม มีวัตถุประสงค์ เพื่อยกระดับการให้บริการและการประกอบกิจการจัดการของเสียให้เป็นมาตรฐานเกิดการจัดการของเสียอย่างยั่งยืนโดยความร่วมมือจากทั้งผู้ก่อกําเนิดกากของเสีย รวมถึงผู้รับบําบัดและกําจัดกากของเสีย ซึ่งในปี 2562 กรอ. ได้พัฒนาระบบอนุญาตอัตโนมัติ (AI : Artificial Intelligence) ช่วยให้ผู้ประกอบการสามารถยื่นคําขออนุญาต นําสิ่งปฏิกูลออกนอกบริเวณโรงงาน (สก.2) ผ่านระบบอิเล็กทรอนิกส์ เพื่ออํานวยความสะดวกรวดเร็วและลด ขั้นตอนการดําเนินงานให้แก่ผู้ประกอบการ ทั้งนี้ กรอ. ยังคงเร่งผลักดันโรงงานให้มีการพัฒนามาตรฐานเพื่อ เข้าสู่ระบบการอนุญาตอัตโนมัติ ภายใต้หลักเกณฑ์ที่กําหนดอย่างต่อเนื่อง เพื่อให้การบริหารจัดการของเสีย เป็นไปอย่างมีประสิทธิภาพเพื่อการพัฒนาอย่างยั่งยืน” นายประกอบ กล่าวปิดท้าย